Aleks Stavri Drenova

**Aleksandar Stavre Drenova** ili **Aleks Stavri Drenova** (, 11. april 1872 – 11. decembar 1947), obično poznat pod književnim pseudonimom **Asdreni**, bio je albanski pjesnik, sudionik Albanskog narodnog preporoda, prevoditelj, pisac i autor pjesme koja je kasnije postala himna Albanije. Smatra se jednim od najutjecajnijih albanskih pisaca 20. stoljeća, a u to je vrijeme sastavio većinu svojih poznatih djela nadahnutih albanskom renesansom.

Rođen u selu Drenovi, Asdreni je završio akademski studij na Sveučilištu u Bukureštu u Rumunjskoj, gdje se s oduševljenjem posvetio neovisnosti Albanije od Osmanskog Carstva. Održavao je bliski kontakt s kolegama Gjergjem Fishtom i Lasgushom Poradecijem, a posebno su ga nadahnuli rodoljubi Jeronim de Rada i Naim Frashëri.

Pjesnička zbirka *Sunčevi zraci* () od 99 pjesama bila je njegovo prvo značajno djelo, a posvetio ga je nacionalnom heroju Albanije, Đerđu Kastriotu Skenderbegu. Njegova druga zbirka, *Snovi i suze* (), također se sastoji od 99 pjesama; posvećena je Editi Durham, prijateljici Albanije, obrađuje širi spektar tema i motiva i pokazuje autorovu zadivljujuću zrelost.

## Život
Asdreni je rođen kao Aleksander Stavre Drenova 11. aprila 1872. u albanskoj seljačkoj obitelji istočne pravoslavne vjere u selu Drenovi blizu grada Korče, koji je tada pripadao Osmansko Carstvu, a danas se nalazi u Albaniji. U svom rodnom selu stekao je prvo formalno obrazovanje u grčkoj osnovnoj školi, i tek što je krenuo u srednju školu u Korči kad mu je umro otac, Stavri Thimiu.

Oblast Korče bila je veliki izvor albanske migracije, koja je dodatno ojačana jednim potresom 1879. godine. I Asdreni se tako preselio u Bukurešt 1885. godine, gdje se pridružio se starijoj braći i započeo i kratkotrajni studij na Fakultetu političkih znanosti Sveučilišta u Bukureštu.

U novoj je zemlji Asdreni stupio u vezu s drugim albanskim intelektualcima i književnicima, s kojima je počeo jačati albansku dijasporu u Rumunjskoj u cilju borbe za nacionalno oslobođenje. Prije toga, snažno su ga nadahnuli Jeronim de Rada i Naim Frashëri, kao i albanska renesansa, tijekom koje su Albanci počeli na sebe gledati kao na narod koji zaslužuje pravo da upravljan sobom.

## Književbo djelo

Asdrenijeva književna karijera procvjetala je s početkom 20. stoljeća. U svom prvom djelu, zbirci od 99 pjesama pod naslovom *Sunčevi zraci* (), posvećenoj albanskom nacionalnom heroju Skanderbegu, koji je vodio uspješan otpor osmanskom širenju u Europu, slijedio je književne tradicije Naima Frashërija i pozivao na ljubav prema domovini potičući njegove sunarodnjake da uđu u borbu za oslobođenje od Osmanskog Carstva.

Njegova druga zbirka, *Snovi i suze* (), također se sastoji od 99 pjesama; posvećena je Editi Durham, koja je mnogo putovala po Albaniji, obrađuje širi spektar tema i motiva i pokazuje autorovu zadivljujuću zrelost. Zbirka se odlikuje bogatstvom pjesničkih vrijednosti. U njoj je autor izrazio svoje demokratske vrijednosti, svoje zanimanje za socijalne probleme u to vrijeme, kao i kritički diskurs o stranoj dominaciji. Bio je to važan korak od romantizma prema realizmu, kojeg su karakterizirali povijesni vremenski okviri i reference, te pisanje o događajima i situacijama koje su se dogodile u stvarnom životu. Njegova *Pjesma jedinstva* (), objavljena u zbirci *Snovi i suze*, predstavlja obradu rumunjske pjesme "Hora unirii", koju je napisao Vasile Alecsandri.

U trećoj zbirci, objavljenoj nakon stjecanja nezavisnosti, *Psalmi kaluđera* (, 1930), dolaze do izražaja pjesnikove sumnje i umor, s primjesom dekadentnih i mističnih motiva.

## Povezano
* *[[Himni i Flamurit]]*
* Albanci u Rumunjskoj

## Reference

## Literatura
* 

## Vanjske veze
*Biography and Poems of Asdreni by Robert Elsie.
*Asdreni's works: text, concordances and frequency list (Albanian and English)